May 29,2017
రెండేండ్లలో బీఎస్‌ఎన్‌ఎల్‌ శాటిలైట్‌ ఫోన్‌ సేవలు..
న్యూఢిల్లీ: ప్రభుత్వ రంగ సంస్థ భారత సంచార్‌ నిగమ్‌ లిమిటెడ్‌ (బీఎస్‌ఎన్‌ఎల్‌) 2019నాటికి దేశంలోని పౌరులందరికి శాటిలైట్‌ ఫోన్‌ సేవలను అందుబాటులోకి తెచ్చేందుకు యోచిస్తోంది. దేశంలోని ఏ మూల నుంచైనా ఈ ఫోన్ల ఉపయోగించుకోవచ్చుని, ముఖ్యంగా ప్రకృతి వైపరిత్యాలు సంభవించినప్పుడు మొబైల్‌ సేవలకు కలుగుతున్న విఘాతం నుంచి ఈ ఫోన్ల ద్వారా అధిగమించ వచ్చునని తెలిపింది. ఈ సేవల కోసం ఇప్పటికే ఇంటర్నేషనల్‌ మారిటైమ్‌ ఆర్గనైజేషన్‌కు దరఖాస్తు చేసుకున్నామని, ఈ ప్రక్రియకు మరికొంత సమయం పడుతుందని బీఎస్‌ఎన్‌ఎల్‌ చైర్మెన్‌, మేనేజింగ్‌ డైరెక్టర్‌ అనుపమ్‌ శ్రీవాస్తవా తెలిపారు. 18-24 నెలలో ఈ శాటిలైట్‌ సేవలను పౌరులందరికి దశల వారిగా అందిస్తామని ఆయన పేర్కొన్నారు. కాగా ఈ శాటిలైట్‌ ఫోన్లు దేశంలో ఎక్కడినుంచైనా వినియోగించే అవకాశం ఉందని, అంతేకాకుండా విమానాలు, నౌకలలో కూడా ఎలాంటి ఇబ్బంది లేకుండా ఉపయోగిచవచ్చునని శ్రీవాస్తవా వివరించారు. దీనికితోడు భూమికి 35,700 కిలోమిటర్ల దూరంలో ఉన్న శాటిలైట్స్‌ నుంచి వీటికి సిగల్స్‌ లభిస్తాయని పేర్కొన్నారు. ఇదే సమయంలో సంప్రదాయ మొబైల్‌ నెట్‌వర్క్‌ ద్వారా మాత్రం కేవలం 25-30 కిలోమిటర్ల దూరం వరకే సిగళ్లను అందుతాయని తెలిపారు. అయితే దేశంలో శాటిలైట్‌ ఫోన్ల కనెక్షన్లు తక్కువగా ఉన్నాయని, ఒకసారి వీటి సేవలు అందుబాటులోకి వస్తే విప్లవాత్మక మార్పులు చోటుచేసుకుం టాయని, ధరల సేవలు తగ్గుతాయని శ్రీవాస్తవా అభిప్రాయం వ్యక్తం చేశారు. శాటిలైట్‌ ధర రూ.40,000 ఉండవచ్చుని పేర్కొన్నారు. తొలి దశలో కాల్‌ చార్జీ రూ.30-35 వరకు వసూల్‌ చేసే అవకాశం ఉంటుందని ఆయన వివరించారు. బీఎస్‌ఎన్‌ఎల్‌ ,ఐఎన్‌ఎంఏఆర్‌ఎస్‌ఏటీ ద్వారా ఈ శాటిలైట్‌ సేవలను తీసుకురానుంది. ప్రస్తుతం కొన్ని ప్రభుత్వ రంగ సంస్థలు ఈ సేవలను ఉపయోగిస్తున్నాయని, వీటిని త్వరలో దశల వారిగా ప్రజలకు అందుబాటులోకి తీసుకువచ్చేందుకు బీఎస్‌ఎన్‌ఎల్‌ ప్రణాళికలు సిద్ధం చేస్తోంది.
మీ స్నేహితులకు రికమెండ్ చెయ్యండి